CELEX: 62008CA0441
Language: fi
Date: 2009-11-12 00:00:00
Title: Asia C-441/08: Yhteisöjen tuomioistuimen tuomio (kuudes jaosto) 12.11.2009 (Naczelny Sąd Administracyjnyn (Puolan tasavalta) esittämä ennakkoratkaisupyyntö) — Elektrownia Pątnów II sp. z o.o v. Dyrektor Izby Skarbowej w Poznaniu (Pääoman hankinnasta suoritettavat välilliset verot — Pääomayhtiön ennen jäsenvaltion liittymistä Euroopan unioniin ottamat lainat — Kuuluminen pääoman hankintaveron alaisuuteen kansallisen lainsäädännön perusteella — Lainojen muuntaminen yhtiöosuuksiksi jäsenvaltion liityttyä Euroopan unioniin — Tätä yhtiöpääoman korottamista koskeva pääoman hankintavero — Uuden lainsäädännön välitön soveltaminen)

16.1.2010   
            
            
               FI
            
            
               Euroopan unionin virallinen lehti
            
            
               C 11/4
            
         Yhteisöjen tuomioistuimen tuomio (kuudes jaosto) 12.11.2009 (Naczelny Sąd Administracyjnyn (Puolan tasavalta) esittämä ennakkoratkaisupyyntö) — Elektrownia Pątnów II sp. z o.o v. Dyrektor Izby Skarbowej w Poznaniu
   (Asia C-441/08) (1)
   
   (Pääoman hankinnasta suoritettavat välilliset verot - Pääomayhtiön ennen jäsenvaltion liittymistä Euroopan unioniin ottamat lainat - Kuuluminen pääoman hankintaveron alaisuuteen kansallisen lainsäädännön perusteella - Lainojen muuntaminen yhtiöosuuksiksi jäsenvaltion liityttyä Euroopan unioniin - Tätä yhtiöpääoman korottamista koskeva pääoman hankintavero - Uuden lainsäädännön välitön soveltaminen)
   2010/C 11/06
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Kantaja: Elektrownia Pątnów II sp. z o.o
   
      Vastaaja: Dyrektor Izby Skarbowej w Poznaniu
   
      Oikeudenkäynnin kohde
   
   Ennakkoratkaisupyyntö — Naczelny Sąd Administracyjny (Puola) — Pääoman hankintaa koskevista välillisistä veroista 17.7.1969 annetun neuvoston direktiivin 69/335/ETY (EYVL L 249, s. 25) 4 artiklan 1 kohdan c alakohdan, 5 artiklan 3 kohdan toisen luetelmakohdan ja 10 artiklan tulkinta — Pääomayhtiön ottamat lainat, jotka ovat olleet kansallisen lainsäädännön nojalla pääomansijoitusveron alaisia ennen jäsenvaltion liittymistä Euroopan unioniin — Pääomansijoitusveron alainen yhtiöpääoman korotus, joka toteutetaan muuntamalla lainat yhtiöosuuksiksi sen jälkeen, kun jäsenvaltio on liittynyt Euroopan unioniin
   
      Tuomiolauselma
   
   Pääoman hankinnasta suoritettavista välillisistä veroista 17.7.1969 annetun neuvoston direktiivin 69/335/ETY, sellaisena kuin se muutettuna Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu, tehdyllä asiakirjalla, 5 artiklan 3 kohdan toinen luetelmakohta velvoittaa siihen, että kun määritetään sellaisesta yhtiöpääoman korotuksesta, joka on toteutettu kun Puolan tasavallan liityttyä Euroopan unioniin muuntamalla tämän saman yhtiön ennen tätä liittymistä ottamat lainat yhtiöosuuksiksi, kannettavan pääoman hankintaveron laskentaperustaa, huomioon on otettava se, onko noita lainoja aikaisemmin verotettu tuolloin voimassa olleen kansallisen lainsäädännön nojalla.
   
      (1)  EUVL C 327, 20.12.2008.